
PËR NJË SHTESË FONDI NË BUXHETIN E VITIT 2006, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN, NË ITALI, TË Z.BASHKIM GAZIDEDE 
 
Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe tё neneve 8 e 12, tё ligjit nr.9464, datё 28.12.2005 “Pёr Buxhetin e Shtetit, tё vitit 2006”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2006, nё programin “Administrim, planifikim, menaxhim”, zёri “Shpenzime operative”, t’i shtohet fondi prej 4000000 (katёr milionё) lekësh, pёr mbulimin e pjesshёm tё shpenzimeve pёr kurimin, nё Itali, tё z.Bashkim Gazidede. 
2. Ky fond të përballohet nga fondi rezervë i Këshillit të Ministrave. 
3. Pagesa tё kryhet pas paraqitjes sё faturave pёrkatёse. 
4. Ngarkohen Ministria e Shёndetёsisё dhe Ministria e Financave për zbatimin e këtij vendimi. 
Ky vendim hyn në fuqi menjëherë.

